เงินกู้รายย่อยอุ้มเหยื่อม็อบรอเงินประกัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ครม. สั่ง ธพว. ปล่อยกู้ช่วยเหยื่อม็อบแดงเบ็ดเสร็จอีก 5,000 ล้านบาท 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบมาตรการสินเชื่อเสริมสภาพคล่องให้แก่ผู้ประกอบการขนาดเล็ก (เอสเอ็มอี) ตามที่กระทรวงการคลังเสนอ โดยตั้งวงเงินอีก 2,000 ล้านบาท ช่วยเหลือผู้ประกอบการที่ยังไม่ได้รับค่าสินไหมทดแทนจากบริษัทประกันภัย เพราะอยู่ระหว่างฟ้องร้องต่อศาล สามารถขอสินเชื่อวงเงินไม่เกิน 60% หรือประมาณ 5 ล้านบาทต่อราย ของมูลค่าความเสียหายที่ประเมินโดยบริษัทประกันภัยหรือหน่วยงานที่เชื่อถือได้ 
นอกจากนั้น ยังอนุมัติวงเงินสินเชื่อ 3,000 ล้านบาท ให้กู้แบบไม่มีหลักประกันไม่เกินรายละ 1 ล้านบาท และกรณีการกู้แบบมีหลักประกันไม่เกินรายละ 3 ล้านบาท 
กำหนดระยะเวลาในการกู้ไม่เกิน 6 ปี และระยะเวลาปลอดชำระคืนเงินต้น 2 ปี โดยกรณีการขอสินเชื่อสำหรับผู้ประกอบการที่ไม่มีหลักประกัน จะต้องดำเนินการแล้วเสร็จภายใน 7 วัน ขณะที่ผู้ประกอบการที่ขอสินเชื่อแบบมีหลักประกันธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) ต้องเร่งพิจารณาให้แล้วเสร็จโดยเร็วที่สุด เนื่องจากกรณีการกู้แบบมีหลักประกันอาจต้องมีการประเมินราคาหลักประกันและต้องมีการสำรวจกิจการของผู้ขอกู้และผู้ค้ำประกัน จึงอาจไม่สามารถดำเนินการภายใน 7 วันตามกรณีของการกู้สำหรับผู้ประกอบการแบบไม่มีหลักประกัน 
“การปล่อยกู้ครั้งนี้ยังให้ขยายจาก 7 เขตที่ได้รับผลกระทบออกไปยังเขตพระนคร เขตดุสิต และพื้นที่ที่อยู่ในเขตจำกัดการเข้าออก เช่น กองพลทหารราบที่ 11 ด้วย” นายวัชระ กล่าว นายวัชระ กล่าวอีกว่า แนวทางในการปล่อยสินเชื่อดังกล่าวได้มีการขยายกลุ่มเป้าหมายจากประกาศเดิมที่ให้ความช่วยเหลือผู้ประกอบการในพื้นที่ที่เกี่ยวข้องกับเขตชุมนุม โดยได้ขยายเพิ่มอีก 7 เขต ซึ่งรวมถึงพื้นที่เขตดุสิตและพระนครที่ได้รับผลกระทบจากการชุมนุมทางการเมือง และพื้นที่ที่อยู่ในเขตจำกัดการเข้าออก เช่น กรมทหารราบ ที่ 11
หลังจากที่มีมติก่อนหน้านี้ให้ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ เอสเอ็มอีแบงก์ ( ธพว. ) ตั้งวงเงินสินเชื่อ 1 หมื่นล้านบาท เพื่อเสริมสภาพคล่องให้แก่ผู้ประกอบการเอสเอ็มอีย่านราชประสงค์ ซึ่งเมื่อวันที่ 1 ก.ย. 53 ธพว.ได้อนุมัติสินเชื่อตามมาตรการดังกล่าวแล้ว จำนวน 5,000 ล้านบาท และยังเหลือวงเงินอีก 5,000 ล้านบาท 
ทั้งนี้ที่ประชุม ครม. อนุมัติวงเงินสินเชื่อที่เหลืออีก 5,000 ล้านบาท ให้